Eduskuntaryhmä Valta kuuluu kansalle (vkk, ennen 5.6.2021 Eduskuntaryhmä Ano Turtiainen (at)) on eduskuntaryhmä, jonka Ano Turtiainen perusti kesäkuussa 2020, kun hänet oli erotettu perussuomalaisten eduskuntaryhmästä George Floydia pilkanneen rasistisen twiitin vuoksi. Ano Turtiainen on ryhmän puheenjohtaja ja ainoa kansanedustaja. Ryhmän säännöissä mainitaan ryhmän toiminnan tarkoituksena olevan "toimia eduskunnassa Suomen ja suomalaisten edun mukaisesti ja sananvapautta vaalien." Ryhmän sihteerinä toimii James Hirvisaari.